
Тук ше представя с кратък коментар новозаписани примери от разказната тради- 
ция на българите мохамедани (помаци) в Родопите!. Заедно с други материали, подгот- 
вени за публикуване, те биха могли да привлекат вниманието към недостатъчно проу- 
чените у нас народнорелигиозни наративи, към техния сложен и интересен живот меж- 
ду вяра и фикция, етичен кодекс и забавление, „свое“ и „чуждо“, книжно и устно. 

Текстове и сведения за това, какво и как разказват българите мохамедани, в науч- 
ните издания има малко. Пестеливите характеристики съвършено правилно изтъкват 
общото в разказната традиция (регионално, народностно) -- видимо и исторически 
обосновано . Но също тъй видими и исторически обосновани са особеностите, за кои- 
то се говори по-малко. А както е писал един позабравен автор -- писателят Николай 
Вранчев, у родопските помаци — иначе „чисто българска група“ — „чуждата религия 
е създала (...) нови психологични условия за развитие, нов светоглед, който се е от- 
разил и на техния живот. . .“* Разколебаване или утвърждаване на идентичност с ре- 
лигиозни и културни измерения, наслагване, съжителство и смяна на идеологеми и сте- 
реотипи — за това във фолклора на българите мохамедани и особено в неговия нара- 
тивен дял има неоценени още свидетелства. 

Общото в примерите, които са предмет на това съобщение, е образът на ХЪзър 
(ХазЪр, Ъзър) Неби (Небйя). Споменаван е досега в литературата у нас на едно място: 
„Хъзър неби“ се явявал най-често като просяк, в окъсани дрехи, и подлагал на изпитание 
хората”. 

1 Записите са направени при теренни проучвания през 1981—1984 г. в рамките на темата „Градицион- 
ната духовна народна култура в Родопите“, разработвана в Етнографския институт при БАН от колектив 
с ръководител Стоян Генчев. Моето участие бе свързано с раздела „Народна поезия и проза“. Теренните 
ми материали са в архивите на Етнографския институт (АЕИМ, инв. № 105—111 — 109—111) и на Института 
за фолклор (АИФ, инв. № 154—155, 183, 192—194). 

2 На Ст. Н. Шишков дължим двадесетина „помашки“ приказки и легенди в първите томове на Сбор- 
ника за народни умотворения и в сп. „Родопски напредък“. В началото на 40-те години нов материал до- 
бавят „Сборник Родина“ (Издание на българо-мохамеданската културно-просветна и благотворителна 
дружба „Родина“ в гр. Смолян. Кн. 1—3. Пловдив, 1939—1941) исп. „Български народ“ (1941, № 1, 1942, 
№ 2). От 60-те и 70-те години са публикациите на Ст. Стойкова (Фолклор от Западните Родопи. -- СбНУ, 
50, 1963, 277—343; Песенният и прозаичният фолклор на родопските българи-мохамедани. -— В: Народно- 
стна и битова общност на родопските българи. С., 1969, 197--219); Р. Ангелова (Прозаичните жанрове на 
Родопската област. — В: Родопски фолклор. Първата научна сесия по проблемите на родопския фолклор. 
Пловдив, 1977, 143—163) и др. Отделни текстове се появяват в краевдски съчинения. Към 20 са разказани- 
те от помаци приказки, анекдоти и легенди в сборника „Народна проза от Благоевградски окръг“ (СбНУ, 
58, 1985). Само че това се открива по косвени белези — „времето“ си е казало думата. 

з Например: „.. Също като песенния, и прозаичният фолклор в своята основа е един и същ за всич- 
ки родопски българи“ (Ст. Стойкова. Песенният и прозаичният фолклор..., с. 211). 

1 Н. Вранчев. Българи мохамедани (помапи). С., 1948, 17—18. 

5 Сборник Родина. Кн. 1. Пловдив, 1939, с. 107. Съобщението е на Риза А. Солаков. 

На представи и разкази от този тип попаднах най-напред в с. Лясково, Девинско, 
през март 1982 г. Трябва предварително да кажа, че наблюденията и записите ми са 
в рамките на практикуваната най-често у нас теренна работа: непродължителен пре- 
стой в селището, срещи с различни информатори, открито записване с магнетофон на 
реч, повече или по-малко насочвана от записвача, и т. н. Строго погледнато, това са 
„псевдослучаи“ на разказване, предизвикани от външния, „чуждия“ човек, който по 
презумпция е „учен“, но изглежда наивник и дори невежа. . . Все пак при това общуване 
се развиват процеси на вътрешно мотивиране и „нормализиране“ на ситуацията на раз- 
казване; ще обърна внимание на това при първите два примера. 

Бяхме седнали на една маса в селската сладкарница с Йордан Ризов (род. 1926 г.. 
обр. У кл., прислужник в кметството), между нас — магнетофон и микрофон. Ризов, 
един от любопитните посрещачи на джипа, с който групата ни пристигна в селото, 
сам бе пожелал да разкаже „за дракуси“. В сладкарницата имаше случайни посетители, 
който се заслушаха и в един момент се включиха в „случката“. След дракусите и джи- 
новете Ризов започна нова тема: 


(1) 

Й. Р.: Стари хора ми са разправяли за такова нешо. Евлий... То е човек или жена. Приказва са и 
става невидимо. Изчезва, изведнъж. Но тогава, както казват старите хора, че ако направиш здрасти с не- 
го и го фаниш здраво за ръката, как трябва да познаеш дали е евлия или си е обикновен човек. Като му сти- 
снеш ръката на този човек, тя му е мека тука, няма кокалье. Неговата ръка. Щом му стиснеш ръката, видиш, 
че няма кокали, дръж го здраво! Не го пущай! И искай, каквото искаш от нега, той ше ти даде. Или 
пари, или късмет, или имане, или нещо -- каквото поискаш от нега, награда ше имаш... 

Зап. С. Б.: Ако го познаеш, че не е човек? 

Й. Р.: А така! Ако го познаеш по кокалите, по ръката. Тя му е мека ръката. Неговата. И тогава ше 
ти даде късмет (...) Той са представя на фънкашен човек, нё познат от селото примерно. Абанджия чо- 
век, идва от някъде, и ти му викаш: „А добре дошъл, откъде си“, подаваш му ръката, фашаш го за ръката 
и му я малко постискаш така, да видиш има ли кокал тука или няма. Ако няма кокал, дръж го здраво и ше 
му искаш каквото си решил. 

(Неочаквано се намесва един от присъствувашите, 40-годишен, представил се накрая като Ангел Митев.) 

А. М.: Това не е евлйя, както го разправя, той разправя за Азър Небй,тва е човек от... 

Жена: От другия свят, от задгробния живот. 

А. М.: Господев, Аллахов човек. И той ходи, той моа да са прикаже на куче, на коте, и ако слу- 
чайно искаш да го удариш, и го нахокаш, ще ти са случи някоя беля... Може ла ти поиска цигара, 
да кажеш „нямам цигари“, пък имаш във същност, и следва наказание от негова страна, какво ше е, 
не са знай... А пък той, рядко си дава ръката“. 


По-нататък млада жена се опита да уточни какво е „евлия“, а главният ми събе- 
седник изгуби охота за разговор и тръгна „по работа“. 

След тази среща с „Азър Неби“ на родопска територия той естествено попадна 
в моя неписан въпросник. На другия ден (17. Ш. 1982 г.) бях в къщата на 75-годишната 
Рамзия Джинкова, където присъствуваха и Желязко Желязков (53 год., обр. УП кл., 
общ работник), снахата на домакинята, към 50-годишна, и една възрастна гостенка 
(на около 70 години). Ето част от записаното”: 


(2) 

Зап. С. Б.: А Азър Неби? 

Р. Д.: Дава сичко, казват. 

Гост.: Да го ве посряшкаш! 

Р. Д.: Да го не посряшкаш, дава сичко хубаво Азър Небй. 

Ж. Ж.: Азър Неби, кога направи здрасти, та нямал кокале тука на ръцете, му били меки. 

Зап. С. Б.: Значи и той е дошъл от небето? 

Ж. Ж.: А, той идва, и тогава, ако ти разбереш във момента, че той е Азр Неби, няма кокале, не тряб- 
ва да го пушаш, ами трябва да искаш това, което... Щял да даде. 

Гост.: Квот” искаш щял да даде! 

Ж. Ж.: Стискай за ръката и шял да ти даде. 

Р. Д.: Той на сичко са приказва. 

Гост.: И на котка, и на сичко, приказват са... Мари, глей я лятос как сторих... 
8 АИФ, № 154, с. 45. 

? Пак там, 65—66. Шаренията в имената на информаторите, тук и на други места, е печалният бе- 
лег на 80-те години в нашите записи. 

Ж. Ж.: (с насмешка) Тя го е вйдела сега, айде сега! 

Гост.: Ма може да е нва! Върви едно коте, бая голямо коте, и шарено коте, айсъй... И я замам 
адна въстегаркя, да удря котено, а пък та са обърна въстегаркята оттЪ, та шя да дкьоря! Ха, я айнъй 
стана! 

Зап. С. Б.: А котето? 

Гост.: Ами котето си отиде. Не вйдех го ни черно, ни бяло. Та десет деня [с] окото не можеше да 
пдгледнам — че-ерен катран... 

Снахата: Без вина, как... 

Гост.: Обърна са и въстегаркята, и в окото! Може да е било Ъзър. Оти сам го посрешнала. Оти 
съм обърнала към нега да го бъхтам. Не е убаво нишо да посряшкаш! , 

Р. Д.: Надолу един чиляк, приказвало му са лисица. Може да е било Азрайл. Хубуу ма тоа чиляк, 
цепил дърва чилякан, като цепил дървана, и кат си цепил дърва, лисицана му са приказала. И то зело 
брадвата, та е удрило. Лисицата. И лисицана го одрраскала на ръкЪта. И вечерта си умрял... Азрайл 
на сичко са приказва. И на овца, и на сичко са приказва. 

Снахата: Никой не е нищо вйдел. Сичко е лъжа. 

Гост.: Нищо немой мисли лошо, само мисли хубаво, Аллах же ти дава убаво. Анва е. От мене е 
анва. 

Снахата: Лъжовен свят! 


В първия случай разказвачът, увлечен от ролята на експерт по вярванията в своето 
село, смесва представите за „евлия“ и „Хазър Неби“8. Случайните слушатели (съсе- 
ляни) го коригират и допълват. Макар че поводът е външен, това е един вид „автоко- 
рекция“ на груповото знание, поначало свойствена на традицията”. Във втория случай 
няма „водещ“ информатор и образът на тайнствения „Аллахов човек“ се изгражда от 
кратките реплики на присъствуващите, които се допълват, подхващат и повтарят. От- 
делните сведения в един момент предизвикват разказ — за лично преживяване, което 
получава смисъл в контекста на обсъжданото вярване. С думите „Мари, глей я ля- 
тос как сторих“ една от жените започва типичен първичен меморат. Възможно е да 
сме били първите му слушатели. Той съответно поражда друг разказ -- пак меморат, 
но за чуждо преживяване, вече „обръщан“ в съседските и махленските разговори. От- 
ново се проявява колебание по отношение на персонажа (Азраил?)!°. В новооформе- 
ната ситуация човекът с микрофона минава на заден план, а към първоначалната ин- 
формативна цел на изказванията се прибавя и дидактична и прескриптивна: „Не е 
убаво нищо да посряшкаш“, „Нищо немой мисли лошо, само мисли хубаво, Аллах 
же ти дава убаво“. Има място и за гласа на скептика: „Никой не е нищо вйдел. Сичко 
е лъжа...“ „Лъжовен свят!“ 

Разказите за Хъзър Неби бяха документирани в Лясково без специално издирване, 
в разговор със случайни информатори от различни поколения и с различно образова- 
ние. Изглежда, че вярването е още продуктивно, „наративообразуващо“ или „леген- 
дообразуващо“, ако са възможни такива неологизми. То има място във всекидневното 
съзнание, съчетавайки „божествени“ и демонологични характеристики, нещо свойст- 
вено на народната вяра. Материали от други родопски села с българомохамеданско 
население (Змеица и Беден — Девинско, Сърница — Велинградско, Жълтуша — Ар- 
динско) допълват тази картина. 

Начинът на документиране — с директен въпрос за името („какво знаеш за. . .“, 
„чувал ли си за...) определя схемата на предизвиканите изкази: излагане на вярването, 
описание на образа -- пример към него във формата на разказ. Тези разкази са раз- 
нообразни — от меморати за срещи с неразпознатия чудотворец до легендарни при- 
казки с международни сюжети. Разнообразието е заложено в самия образ: Хъзър Не- 
би ходи сред хората, при определени обстоятелства изпълнява желанията им, в едни 


8 Отделен е въпросът, дали това е само индивидуална грешка. 

9 Теренните проучвания несъмнено актуализират традиционното фолклорно знание — при последо- 
вателни посещения в едно селище или район се забелязва понякога парадоксалното на пръв поглед „съ- 
живяване“ на „терена“. 

10 Й, Ризов на два пъти включва ангела на смъртта в демонологичната номенклатура: а) коза, коя- 
то става голяма като магаре, е „джин или е дракус, или е Азраила, дето вади душите“ (АИФ, Ж 154, 
с. 42); б) човек в черно, с големи зъби, става грамаден — „Аз го изкарвам това нящо да е Азраила, дето 
вади душите... Друго какво може да бъде? Това нящо е, дракус!“ (Пак там, с. 38.) 

случаи възнаграждава, в други наказва. Това „вечно присъствие“, възможността да се 
влезе в контакт със сила, която може да промени живота на човека, предполагат случ- 
ки, примери-разкази. Серията може да бъде неизчерпаема. 

Следващите два примера са от с. Змеица, Девинско. В единия случай след отговор 
на въпроса за Хъзър Неби тръгва легендарен разказ, сроден по съдържание и идеи с 
АТ 751А#“, а по структура — с редица легендарни и вълшебни приказки”. В другия 
става дума за меморат, свързан с конкретно лице, място и случка — една изцяло местна 
история. Разказва Асен Чешитев (70 год., без образование). Жена му слуша и „помага“. 


(3) 

А. Ч.: Азър Неби с... Той може та направе и богат, може та направе и сиромах. Той може да 
дойде неска тука — ми един човяк... 

Жена му: На сиромах, парталев да ти са прикаже... 

А. Ч.: Може един просяк да ти са каже, де. Просе: „Дай ми стотинки, дай ми ляп!“ Той сякак са по- 
казва. 

Зап. С. Б.: И как избира той кого да направи богат? 

А. Ч.: Той, например, сряшкаш го, ама — да го узнаиш ти! 

Зап. С. Б.: Можеш ли по нещо да го познаеш? 

Жена му: Отде ше го познаиш... 

А. Ч.: Той тука нема кокал. Е тука! (Показва си китката на ръката). Тук тва му е мяхко на него. 
Цалото. За да го направиш „здрасти“, да го видиш — нема ли го сва кокал, трябва да го държиш и 
той ш'`та попита: „Ко искаш?“ (Жена му се смее). 

Зап. С. Б.: Значи има начин да станеш богат! 

А. Ч.: Ама той па на таквй гяволе люде па са не приказва!. .. Имало а случаи, тука... 

Жена му (прекъсва го): Кажи му тва, бе, дето чувала е носил човяка... 

А. Ч.: Той едно време, във Стамбол, той е ходил открит, де. Казало: „Утре ше дойде Азър Неби 
да мине тука през града!“ И той оде, нарамва един чувал въгле. Тий са измели, направили сичко, убаво 
да е. (Жена му: Изчистили — Азър Неби!) Приготвили. И той оле, на елин казва: „Абе, много съм умо- 
рило — вика, — яла ми пддържи малко тоа чувал! Да почина.“ И оня му викал: „Бе, я махкай са тука ти!“ 
... (Жена му: Па то чарен чувал, ваглища пален...) „Тука — вика — Ъзър Неби ше мине!“ (Жена му, 
през смях: Па то същия!) То същия... Па тоя му вика: „Ъзър Небй дойде и си замина!“ На него си му при- 
казва и си минова. Ходи на един друг магазинер, рекло: „Абе, момченце...“ Сигур било по-млад... То 
и стар са показва, и всякакъв, де. „Абе -- рекло, — много са съм уморило, нема ли някъде чувала...“ 
И оня станва — облечен човяк, убав: „Дай, дялка, дай!” Клава чувала тука, веднага му поръча кафе, до- 
карва му. ..Пӧчини си — вика, — гладънко ли си, да ти дам да едеш“ — оня го пита. Вика; „Берекят вер- 
сйн! А я сега си варвя — вика, — айде — вика — Джандабалла да ти даде — вика — магазина колкот’ 
ти е палан. ошс толко да ти е палан!“ И оня, дига му чувала, клава му го, върви си. А оня, който го с 
опъдйло, за елна седмипа магазина ликвидирало. (Жена му: Опразнило са.) А оня, никога не е одило 
да купова, и магазина му са пълни. 


(4) 

А. Ч.: (Един овчар) от селото, сяднало е яло тука... Когато да прекутниш. . . (Жена му: Нах Борино 
га вървиш). То туй село, гуй като вървиш, нали вече са побучиш надолу, и таа встрана има лювадки, ниви 
тука... Нали разбра ся? Оттук един път идва... И долу, има чучурче тъй, ний го зовехме, чушмичка. Сяд- 
нало е яло, и кучетата го са заобиколили, и рекло: „Чакай да дам неска и я на кучеата!“ Дало цалия ляп 
си. Колкото имЯло ляп, то са е наял и дал на кучетата. И вика: „Събраф — вика торбата, кладоф на 
рамото. Всреде лювадата излезе адин човяк — вика. - И я не вйдеф отде дойде. „Абе, овчаро, дай 
ми малко лябец!“ — „Ам -- викало, — имяф лябец — вика, — ама го дадоф на кучетата.“ — „Да, да — 
вика, — и те са животни. Да си дало и тям!“ И тарна — вика, -- напръш мене върви — вика. — Яло 
са загуби човяка“ -- вика. 

И той сега къде да иде, ляп носе. Я му беф помагач една година, па я не искаф, ядяф сутрин заку- 
ска и вървяф. „Ше зямиш — вика — да носиш — вика — по едно парченце ляп в торбата — вика, — 
ама сё да имаш — вика. — Един залок хляб да имаш, да имаш — вика. — На мене - вика — през жи- 
вота това ми са а случвало. И сў — вика — додё умра — вика, — че ша ма а яд.“ 


Последният разказ, при цялата автентичност на описаната случка, е свидетелство 
за моделиращата роля на вярванията и представите, на „картината на света“, върху 
възприеманата реалност, а оттам — и върху поведението. Конкретният случай има 


п АТ 751А* Човек кани Господ в къщата си. Прави големи приготовления за посрещането му, но 
нарежда да изгонят просяк, дошъл пред вратите на дома му. Оказва се, че просякът бил Господ. — Срв. 
и АИФ, № 192, с. 193, № 132 „Господ на гости у Моисей-Муса.“ Зап. Ст. Бояджиева от А. Тенеке- 
джиев, с. Жълтуша, Ардинско. 

12 Вж. Н. Јаѕоп. Мһот Поез Сой Еауог: Тһе Уккеф ог Тһе Кр еоиз? Незшк!, 1988 (ЕЕС, 
Хо 240). 

12 АИФ, № 155, с. 31, № 19, от 21. ТУ. 1982 г. 

14 Пак там, с. 33, № 20. 

анекдотичен нюанс — човекът носи винаги хляб в торбата си с надежда за повторен 
шанс. В по-общ план, комплексът от вярвания и разкази представя първообрази и 
прецеденти за гостоприемство, щедрост, благоразположение към нуждаещите се. 

Горните два разказа А. Чешитев свърза съвсем естествено с други два, засягащи 
същите теми, а отчасти — и същия персонаж. В „Изпитание след сторено добро“! 
старец връща зрението на богат човек, който после предвидливо го обсипва с грижи, 
внимание, подарява му кон и два товара жиго и така се показва достоен за направе- 
ното му добро. Старецът не е назован, но би могло да е Хъзър. Красноречив в това 
отношение е другият текст! (вариант на международно разпространения тип АТ 7500), 
който започва така: „Гръгнали да идат да печелят. Трима братя. И вървяли по пъте, 
и викали: „Да видиме Ъзьр Небй ние...“ (к. м., С. Б.) Говорили си са тримата. И 
одят до някъде, и ги посряшка той... Абе, да не е Ъзъьр Неби, дели кой не е сега...“ До 
края име не се споменава. В много по-разгърнат вариант на същата приказка, записан 
пак в Змеица предишния ден“, се говори за „адно бубале“, „дядо“, „дядка“, „стар чо- 
век“, „старец“ — без опит за друго идентифициране. Възможно е това да е особеност 
на типа, още повече, че се регистрира и на други места“. Обяснение може да се търси 
както в едно осъзнато или неосъзнато табуиране, така и в тенденция повествованието 
да се освободи от конкретни религиозни знаци в името на по-голяма „приказна“ ус- 
ловност. 

В легендарно-приказния кръг са и останалите примери; някои от тях съдържат ин- 
тересни мотиви, които допълват характеристиката на „Аллаховия човек“, хвърляйки 
мост към различни традиции. Текст от с. Беден! ? развива познатата тема за пропус- 
ната възможност да се оползотвори срещата с Хъзьр Неби. И тук ударението е върху 
необходимостта да се познае благодетеля — но не по характерната липса на кост, коя- 
то се открива при ръкостискане, а по извършеното чудо — дупка в камъка“". 


(5) 

Един човек бил сиромах, И мъчи да изпълнява вяра, обаче ни ше, ни ше, няшо ни ше, ни ще... 
Не отива нанапред. Попитал алин, казали му: „Ага да са кланяш на жамията и лето остане алин, най- 
чесния човяк, нега ше държиш, то ше ти даде късмета...“ И то чакал човякан, излезли сички, адин останал 
най-отзад, алин човяк. И казал е, де: „Абе, така и така е положението..." — „Тебе — рекло — е късме- 
та, ше търсиш човяк, дето да тура пръста в камъка и ла стане дупка...“ 

И станало дупка. Като турило пръста, през камъка дупка станало. Ама то пак са не разбрал, че той 
е съшият човяк! И с толкова останал. Приказката е толкоз. Със две думи са свършило. Сетне му казват: 
„Чим то същия човяк е, бе човяк! Чим то е бил, тоя!“ Де му казваш ти, невилйм... Такива има дра. 
Обаче сегя не вярвам ла ги има онея ӧра веке. Ние станахме врагове (ляволи — 6. м., С. Б.) и сега ора- 
та. Ясно ли ти е? 

(И сега стои дупката в камъка на джамията. Това е Азр Небй. Ама трябва ла го познаеш.) 


19 Пак там, с. 34, № 21. Заглавието е на записвача. 

16 Вж. Приложение, № 1. 

1? АИФ, № 155, с. 36, № 22. Инф. Чавдар Сивриев, 85 год., без образование. 

18 В повечето български варианти, записани сред християнско население, старецът е Господ. Но в 
редица случаи не е назован. В турската версия (ЕВ-110) желанията на братята изпълнява Хъзър. 

19 Разказан на 22. ІУ. 1982 г. от дядо Джемал, според последния му паспорт тогава -- Димитър 
Чавдаров Генчев, род. 1900 г., обр. П кл. М 

20 Едно от чудесата, редовно извършвани от светци, юнаци, културни герои. Срв. Беш пармак, Пет- 
те извора в Лудогорието, бликнали от дупките, които Демир баба направил с пръстите си в скалата. За 
подобно чудо в Кюстендилския санджак — Евлия Челеби. Пътепис. С., 1972, с. 269. За следи от пръ- 
стите на Крали Марко -- СбНУ, 53, 1971, 787—789, № 79—89, ит. н. 

21 АИФ, № 155, с. 208, № 108. Последните три изречения са добавени след изключването на микро- 
фона. Отношение към текста има сведението за прочутата сълзяща колона в „Св. София“ в Истанбул, 
която християните наричали колона на св. Георги, а мюсюлманите -- колона на Хадър (Хъзър). На нея 
имало дупка, в която страдащи от болести на очите и безплодни жени пъхали палци с надежда за изце- 
ление. Тя била направена от Хадър „като знак за Мехмед Завоевателя“ (К. К гіѕ $, Н. Кг!55- Не! п- 
гісһ. Уо/Кзаашье іт Вегеісһ ез 151ат. Ва. 1. УМаШавпзчуезеп ипа Нейрепуегевгипр. Міеѕбайеп, 1960, 
5. 321). Срв. и съобщената от В. Гордлевски легенда за „извора на Хъзър“ в Истанбул: там бедняк из- 
чаквал светеца, а когато той се появил и го заговорил, заявил, че би го познал непременно, макар че ни- 
кога не го е виждал. „Тогава Хъзър взел от земята тресчица и започнал га пише бързо с нея по камъка (к. м., 
С. Б.). Но беднякът така и не се сетил кого вижда пред себе си, а светецът, ядосан от недосетливостта му, 
си тръгнал“ (В. А. Гордлевский. Османские сказания и легенды [Серия первая]. — В: В. А. Г ор- 
длевски й. Избранные сочинения. Т. 1. М., 1960, с. 344.) 

Неизвестна модификация на рядко срещан сюжет (доколкото мога да преценя) 
записах в с. Сърница, Велинградско, от 58-годишната Къдра Семерджиева (обр. ІУ кл., 
домакиня). В нейния лаконичен разказ Хазьр Небйя е благодетел на семейство без 
късмет. 


(6) 
В адно цало семейство никой не имало късмет. И Хазър Небйя отишло и рекло: „Ше ми заколите 
кучето, да го изям!“ — Па те рекъли: „Ш”ти заколим бвиа, и ти заколим коч, ш"ти заколим кдза!“ — 


Рекло: „Ни ща ни кдза, ни Овца, ни коч, нищо не ща! Искам кучето да ми заколите, него ше изпечете, 
него ше йзям!“ 

И те му заколили кучето и го изпекли. И снахата му е била корместа (бременна — 6. м., С. Б.) и 
рекла: „Чувайте са — казва, — с пръста ше намета само от чорбЪъта да налижа...“ И като нализала, 
и във дятето му отишло късметя. И Азър Небйя рекло: „Фърните ся кучето, няма да ям от него! Я ми 
бе зора да налиже снаћта, да остане късметя си във вас. Да ни я у кучето!“ 

Текстът може да се отнесе към АТ 739“ (Синът без късмет и неговият баща ма- 
гьосник), само че централният мотив е използван доста по-различно . От универсалния 
кръг идеи и представи за добрата и лошата съдба, за късмета и несполуката, тук при- 
съствува късметът като субстанция, която се предава по физически път. Но този, кой- 
то го направлява, е Хъзър. 

Разкази за Хъзър слушах и от друг интересен информатор — Асен Тенекеджиев 
или Хайрола, както си го наричаха всички, от с. Жълтуша, Ардинско, през април 1983 г. 
Много видял и патил“, любознателен и информиран, той приказва почти непрекъсна- 
то по време на престоя ми в дома му. Бяхме сами, той се обръщаше към мен с някаква 
смесица от доверие и подозрителност. Увличаха го религиозните теми, почти до ек- 
залтапия: променяше тона, темпото на разказа, речта на места ставаше несвързана??. 
Към образа на Хъзър се прибавиха нови черти. 


(7) 

Има сега два пейгамберя живи на земята. Единия с Рўзи Хізър. Рўзи ХЪзър е Гергьовден. Тва е един 
пейгамберин, отначало още до края на света ше съшествува. Сега втори, оше има един. Рӯзи ХЪзър се 
движи по суша. Само по суша... А Рӯзи Илияс, втори сега пейгамбёрин. . . То са движи само по водното 
пространство. Във водата. И тия двамата са събират всяка година на Гергьовден. И то как? Сяка година 
Гергьовден в дсайсе и четири часа адин час има, който е ясно, никакъв облак нема, Значи, срешнали са 
са вече тогава?8, 


Този виушителен образ, навярно свързан сьс стари сезонно-календарни митове, 
има установено място в книжовната и устната мюсюлманска традиция. Връзката меж- 
ду Хьзьр и Илияс и това, че те са „живи пейгамбери“ (светци) с власт над природ- 


2 АИФ, № 194, с. 321, № 230, запис от 1. ХІ. 1984 г. 

23 В български вариант на АТ 739“ (СбНУ, 40, с. 423, № 9, с. Бистрица, Кюстендилско) богат човек 
изгонва сина си и семейството му, след като вижда, че нямат късмет. По пътя детето прибира кучение. 
В друго село забогатяват. Бащата отива на гости, разбира, че късметът е в кучето и иска ла му го заколят 
и сготвят. Детето топва залък — късметът отива у него. Сега гостът иска да заколят детето, но получава 
отказ. 

24 Роден е през 1912 г., с основно образование, рабогил на разни места — „от общ работник до елек- 
тротехник“. От други хора в селото научих, че на младини не му дали момата, която искал, той избягал 
в Турция, там лежал и в затвора. След десетина години се върнал и тогава се оженил, вече почти 40-годи- 
шен. 

25 Смятах това за индивидуална особеност, произтичаща от темперамент, степен на религиозност 
и др. под. Сега мисля обаче, че е възможно той да е възпроизвеждал маниер на разказване, наблюдаван 
в мюсюлманска среда и присъщ на професионални разказвачи на религиозни легенди, каквито в Турция 
е имало донеотдавна. 

26 АИФ, Ж 192, с. 218. Руз-и-Хъзър буквално значи „ден на Хъзър“. Преведено като Гергьовден и 
употребено като собствено име на светеца, то показва ясно линията на отъждествяване. Мюсюлманите че- 
ствуват Хъдрелез (Хъдъреллез, Хадърлес, Ъдърлес и пр.) на 23 април (6 май). Името се тълкува най-често 
като съчетание от имената на двамата светци Хъзър и Илияс, а денят отбелязва срещата им. Но има и 
други мнения. Срв. А. Э. Тенишева. Празднование Невруза и Хыдыреллеза в Турции (конец ХІХ — 
середина ХХ в.). — Советская этнография, 1991, № 6, с. 76; Огћһап АсірауатьЫі. Іа Еме ди ргіп- 
‹етрѕ еп Тогаше (Нийге11ег). — Македонски фолклор, 1973, № 12, с. 108; В. А. Гордлевский. Из- 
бранные сочинения. Т. 3. М., 1962, с. 61. Според Напдубпегбисй дев 151ат (1 еійеп, 1941, с. 114) под народ- 
ното название Нигейег на 23 април се чествуват обединените св. Георги, Хадър и Илияс. Вж. К.К гі 585, 
Н.К гіѕѕ- НеіпгісЋһ. Цит. съч., с. 158. За двойки светци срв. Р. П оп ов. Светци близнаци в българ- 
ския народен календар. С., 1991. 

ните стихии, се допълва от отношението им към живата вода, източник на безсмър- 
тие. И тази тема влиза в репертоара на Хайрола. Той разказва легенда за хилядата 
езера и Хъзър, макар и в една по всяка вероятност вторична версия”. 


(8) 


Бин гьбль — хиляда гьоля. Във тия хиляда гьоля. . . Тва не е лъжа! Това е по книги, писано е във 
книгите. Бин гьоль има една мяснос. Във тия хиляда гьоля единия гьоль са казва Ебу хаят гьолю. 
Тва какво ше каже? Ебу хайт, хайт значи, от тоя гьоль ако земеш със адно канче вода, пиеш го и нема 
да умреш на тоя свят. Йолюмя далмӣ, значи. Сящаш ли са какво е? Смърт нема вече. Оставаш вечно 
жив. И тая мяснос съществува сега. Има ги тия хиляда гьоля. Ходили хората да-го търсят тоя, от хиля- 
дата гьоля единия. Търсили го, търсили го, и като го търсили — нема! Не може да го открият, понеже 
хиляда гьоля са. Спиш, търсиш, вряме минава -- хиляда гьоля, къде... 

През онва вряме един като е застанал там... Сега на байрям, курбан байрям и рамазан байрям, 
фащаме ей така... (...) Фашаш всеки един -- честито, да кажем, и целуваш му ръка. И кат му фанеш, 
ей тука нема никакъв кост. Ей тука кост нема (показва — на китката). Тва е ХЪзър Алейссалям, одеве дето 
говорехме една приказка за Рўзи ХЪзър, Рузи Илияс? Двата пейгамберя, единия командва водно простран- 
ство, другото — суша... (...) Като го фаниш тоя човяк, неговата ръка тука кости нема, той като памук 
му е ръката. И по тва се познава, че той е боже сила и какво поискаш от него, тва са осъшествява. Какво 
поискаш! По силата на бога тоя човяк е такъв даровит, Рузи ХЪзър. 

И тоя човяк, когато чакал на врямето, фаща го, целува му ръката и го усяща, и казва: „Да ми помог- 
неш сега!“ — Той казал: „Ше ти помогна, обаче, на път съм аз, бързам, но пак ше ти помогна.“ Фаща един 
гълоб. Тия шо фърчат гълобите горе. Фаша слин ейтака и му го дава във ръпете. И казва: „Пушаш го тоя 
гълоб. Ше гледаш, във който гьоль са фърли ла са изкъпе, той е съшия гьоль.” 

И заминава си, Рўзи Хъзър си заминава. И той като пуша гълъба, от високо така, излиза, Откъде се 
виждат тия гьольове, бин гьоль. Каго го пуска, вижда във кой гьоль. Бяга той сега да земе от него вода. 
Като бяга към него, излиза елин ураган вятер. Дига го тоя човяк и — изчезнал. Не можал да улучи тва, със 
адна дума — да са справи със тая работа, дето му се е открило. 

Какво ще кажеме тука за тва няшо? Че Господ на всякой човяк му дава колко ше живее, колко ше 
трябва да изеде, да изпие... Късметя си, каквото му е разрешено от божа сила... 


По същество този разказ е от серията приведени по-горе (от Лясково, Беден, Змеи- 
ца) за Хъзър — дарител и изпълнител на желания при определени условия. Специален 
акцент е получила тук темата на желанието — езерото на безсмъртието (едно между 
хиляда). Впрочем нишката, изтеглила тази история в потока на разказването, бе имен- 
но топонимията (след легенди за Кърк бунар, Булаир и Кум кале, дойде ред и на Бин 
гьол), а не делата на Хъзър. По-особено е развитието на сюжета: успешно откриване 
на светеца и все пак краен неуспех, защото желанието е прекомерно и Бог си знае рабо- 
тата. Както при всеки религиознолегендарен дискурс разказвачът държи на истинност- 
та („Това не е лъжа!... Писано е по книгите“) и на поуката („Господ на всякой човяк 
му дава колко ше живее, колко ше трябва да изеде, да изпие“). Твърдата убеденост в 
предначертаното от Бога се включва в една игра на надежда и допускане на чудесни 
обрати, която трябва да допринесе за поносимостта на битието: представата и раз- 
казите за Хъзър имат и такава функция. 

Хайрола, който несъмнено е сред начетените разказвачи на легенди, знае и приказ- 
ката за Божието правосъдие (АТ 759) с Хъзър в ролята на ангела (вж. Приложение, 
№ 2). Сюжетът е разпространен между християни, мюсюлмани, евреи“. Този, който 
разкрива Божия промисъл в поредица странни действия, в християнските версии е 
ангел Божи, в еврейските — пророк Илия, в Корана — безименен „слуга на Аллаха“, 
а в мюсюлманската книжовна традиция след Корана — Хадир (Хъзър). Сам по себе си 
текстът от Жълтуша не блести с особени качества. Интересна е появата на мотива 
за стълбата (вероятно стълба към небето?°) като атрибут на Хъзър. 


2? АИФ, № 192, с. 217, № 141. „Първични“ са легенди като разказаната от Евлия Челеби (ХІУ в.): 
Ловец убива птица на брега на езеро и иска да я оскубе във водата. Тя оживява и отлита. За да запази 
тайната на езерото с животворна сила, Хъзър създава там хиляда езера. Вж. М. Сейидов. Хызыр — 
муг тюркского мифологического мышления. — Изв. АН АзССР. Сер. лит., яз. и искусства. Баку, 

84, № 4, с. 22. 


28 Вж. по-горе. 
29 Вж. Н. ЗспмаггЬашш. Епре! ип4 Егешти. — В: Епгукіорӣйіе йеѕ Магспепз. Ва. 3. Вегип, 


Хеу Уогк, 1981, 1438—1446; Н. ЗсвуагхБЬашш. Тһе Јеміѕһ апа Мозет Уегѕіопѕ оѓ Ѕоте Тһеойісу 
Іерепіѕ (АТ 759). — ЕаБша, 3, 1960, 119—169. 

30 Срв. за този образ: В. Н. Топор ов. Лестница. — В: Мифы народов мира. Т. 2. М., 1982, 50-- 
51; М. Элиаде. Космос и история. М., 1987, 191—198. 

Представите и разказите за Хъзър Неби у българите мохамедани са в рамките на 
богатата традиция, свързана с този персонаж, в света на исляма. Трудно е да се говори 
за спепифични особености на образа или на мотивите в българомохамеданска среда. 
Популярността му се дължи най-вече на ролите на помощник и дарител, на божи пра- 
теник, който подлага на изпитания, възнаграждава и наказва. Най-често се превъплъ- 
щава в старец и просяк. Могат да се установят много успоредици с легендите и при- 
казките за Господ и светците, които ходят по земята и участвуват в хорските дела, с 
представите за просяците?! и пр., сред християнското население. Този комплекс от идеи 
не се приема от високите монотеистични религии (християнство, ислям, юдаизъм), 
но процъфтява в низовите им — битови или народни -- форми, в различните секти 
и направления, в устната традиция, в апокрифната и народната литература. В тази 
сфера се чувствуват особено добре мюсюлманските Хъзър и Илияс, еврейският и хри- 
стиянският пророк Илия -- образи и имена на една същност. 

Всичко това обаче си е отделна тема за специално изследване. И за да 
е по-ясно към каква сложна проблематика е насочен материалът от това съобщение, 
ще го завърша с още извлечения от писаното за нашия персонаж. (За улеснение ще го 
наричам само Хъзър.) 

Хъзър е „най-голямата и най-значителна фигура на мохамеданския синкретизъм“. 
Известен е от Мала Азия до Северна и Западна Африка и Индия, но най-развит култ 
има в Палестина и Сирия. „За днешните мюсюлмани... е светец, който се отъждест- 
вява с пророк Илия и със св. Георги.“ По популярност отстъпва само на Мохамед 
и Али. Хъзър е „персонаж от мюсюлманската митология, поел черти от различни ми- 
тологични персонажи от предислямския Близък изток“. Свързва се с морската стихия. 
В Средна Азия се представя като „благочестив старец, Хазрати Хъзр, даряващ изоби- 
лие и щастие на тези, които го видят.“ Хъзър притежава черти от вавилонската, 
еврейската, елинистично-ориенталската и християнско-ориенталската традиция. Той е 
пророк и светец, вечен скитник, който се открива на избранници??... Хъзър е мюсюл- 
манското име на пророк Илия. На турски има израз „Нідг рібіѕуеіі тек“ — „идвам на 
помощ в най-нужния момент, появявам се като ангел-спасител“ 9. Хъзър — на арабски 
„зелен“ — е пророк, който носи богатство“. Но — „Хъзър“ е от тюркски произход и 
означава огън, топлина, мъж, човек? . Образът на Хъзър има утвърдено място в лите- 
ратурната традиция (Фирдоуси, „Шах-наме“, Низами — „Искендер-наме“), в народ- 
ните романи — „дастани“, в свързаната със суфизма поезия??; той е персонаж във въл- 
шебни и легендарни приказки (ЕВ 89, 183, 216, 284, 110, 111). 

Хъзър е навсякъде. „Срешаш го — ама да го узнаеш!“ — както би казал селяни- 
нът от Змеица, 


31 Вж. К. Михайлова. Просякът певец във фолклорната култура на славяните (опит за функ- 
пионално-семантична характеристика). -- Български фолклор, 1988, № 4, 22--23. 

32 Срв. М. Драго манов. Славянските сказания за пожертвуване на собственото дете. — СбНУ, 
1, 1889, 90—91; Д. Петканова. Апокрифна литература и фолклор. С., 1978, с. 94. 

$ 33 В, Кгіѕѕ, Н. Кгіѕѕ- Неіпгісћ. Цит. съч., с. 154. 

34 М. Б. Пиотровский. Хадир. — В: Мифы народов мира. Т. 2, с. 576. 

35 үу. Раш: в. Сһайіг. — В: Епгукіорёаіе деѕ Мӣгсһепѕ. Ва. 2. Вегііп, М№ем Үогк, 1979 ,1206—1210. 

36 Турецко-русский словарь. М., 1977, с. 406. 

37 0, Асірауатьыі. Цит. съч., с. 108. 

38 М. Сейидов. Цит. съч., с. 14. 

39 Вж. О. Вр! ез. 2меі уожзишисне 1іебеѕвеѕсһісһеп аиз дет Огіепі. Неш, 1939, 5. 69 (ЕЕС, 
Хо 127). 

Приложение 


№ 1. АИФ, Л 155, с. 36, № 22: 


Тръгнали да илат да печелят. Трима братя. И вървяли по пъте, и викали: „Да вилиме Ъзър Неби 
ние...“ Говорили си са тримата. И одят до някъде, и ги посряшка той... Абе, да не е Ъзър Небй, дали 
кой не е сета... И: 

-- Ко искаш ти да си богат? 

— На мене — вика — ша дадеш много ӧвце! — Едина брат. 

Рекло: а 
— Айде! Връшайте са, лоде илиш ло вас, ше имаш и Овие, и къша, и сичко! 

Оде — е—ей, голяма работа! Другия попитал: 

-- Кво йшеш ти? 

— Аз искам — вика — магазинер ла съм, да имам сичко! 

— Ше имаш — вика. 

Най-малкия рекло: 

-- Ти ко искаш? 

— Аз искам жена — вика, — който е бизяла, де, млеко алал! 

Алал — значи от Господа. Права жена, не е крала, не е лагала, не нишо. 

— Аз искам -- вика — таква жена да ми са палне. 

Оня не иска стока! Добре, оде, зима елно сиромашко момичение той... Значи, от майката да бизе 
да нема грях! 3 
(Зап. С. Б.: Ама гой си го избира или пак човекъг му помогнал?) 

Той си го е избрало, мъжкия казал: „Искам накова, който е часно мляко... Не е крала майка му. 
Не е одйла по чужди мъже. Искам такъва жена да ми са падне на мене! Богатско не искам аз.“ 

И, и той са загабя вече човяка. Те ни го знаят кой е. . . Хубоу ма, то фата, оле при голямия, първия... 
(Зап. С. Б.: Като минало време?) 

Като минало време, той са е направил като на един просяк. Оле: 

— Абе, има ли таа вечер тука да спие? 

-- Въри му дайте едно парче ляп, ше му еба майката! — казало. 

И тоа си е подминало. Оде на другия. И то рекло: „Е...“ Елин човяк богат стане ли, такъв дрипав 
човяк прибира ли в къшата? Нали си с така? (...) И отишли, ага сутринта станали -- нема ни овие, и как- 
вито къшурки си са имали, в такви къшурки си са намерили. 

Сега ше иде да опитва оня. Дет’ казало: „Жена искам, от Госпола дето, чис преснйк е бизёела.“ Оде 
у него, казало: 

-- Таа вечер искам от тебе печено! 

Само ална овчипа имат. 

— Дадено — рекло, -- дядо! 

де, заколва овпата. Клават да я пекат... Играли му депата, па те са улавили и двете вов един 
кладенец. Удавили са, донисат децата, клават ги тука. И двете умряти!. .. Жената не е казала: ..Мъжо, 
ние една овчина да имаме, та а колиш!“ Заколват, изпичат, ядат, стават... Дошло време да си върви. 

— Айде — рекло, — бисмилля ай, ставайте бе, дечинки! 

Стават децата. Събира кокалете — айле, овчипата ла си стане Овца! И овийта става, и депата ожу- 
вяваг, и сичкото... Значи, излело най-здрав той! 


21. ТУ, 1982 г. Асен Радованов Чешитев, 
с. Змеица, Девинско 70 г., без образование 
С. Б. 


№ 2. АйФ, № 192, с. 220, № 143: 


Имало случаи такива... Тръгваш на път. И елин човяк, настига та по пътя. И казва: 

-- Съгласен ли си ла пътуваме заедно? 

Ти му разрешаваш, казваш: 

-- Съгласен съм. (...) 

-- Хубоу ма нема да ми прячиш по пътя. -- Този, който та настига. -- За ла пътуваме заедно, нема 
ми прячиш. При тия условия, ако не ми прячиш, ше пътуваме заедно, ако ми прячиш -- ше трябва да 
са разделим (...) 

Човяка казал: „Нема да ти пряча, тръгваме и пътуваме...“ Вървяли, вървяли, отиват ло адна 
мясност. Имало някакъв си дувар. Стена. Обаче тя така е била, старинна, на палане, да кажеме. На 
разваляне. И като я видял така, фаша я той, та я малко потакнал така, потакнал я. Тоя, който го е 
настигнал отзад. 

-- Абе, какво губиш вряме със тоя дувар? -- му казал другаря му. 

-- Нали говорихме да не ми прячиш, нали, сега, съгласи са ти с тва... Трябва ла се разделим. 

— А, прошавай! Да продължим. Нема да ти пряча. 

По-нататък като вървял, вйдел е — деца играят. Няколко депа. Алното дете фаша и му отрязва 
главата. Тоя човяк, който вървял. Отзад дето дошъл, нали? Тва е ХЪзър Алейссалям. Фаша и отрязва 
му главата на детето. Той казва: 

— Бива ли тва няшо да вършиш, бе? Гледай, тва красиво дяте да го унишожиш? 

-- Трябва да са разлелим вече. 

-- Нема. Сгреших, прости ми, пак ше продължим нататък. 

Продължават пак нататък. Вървяли докъде вървяли, той е носил ална стълбичка, Оставил си стъл- 
бичката при него, казал: 

— Аз ше са отбия малко настрани, почакай ма! Ама нема да пипаш стълбата! Тая стълбичка 
нема да я пипаш. 

Обещал — „нема да я пипам”, онзи са отстранява. (...) Той може ла с при него, обаче са закри- 
ва така пред него, не може да го видиш, все едно, че нема човяк. И този сега, който му казал 
„нема да пипаш тая стълбичка“, стъпва на адното стъпало. И като стъпил на адното стъпало, видял е пя- 
лия свят. всички високи планини, всичко. Сега от тукана също гледаш, обаче не са вижда, нали? Ама 
той е видял всички, на първото стъпало. На второто стъпало като е стъпил, морета, тва всичко е видял. 
На третото стъпало като е стъпил, пялия свят му става като на тепсия, като на чиния, като седнеш. Света, 
цялия свят, тва, което го виждаш, му са явява като на чиния отпред. Вйдел сега на фронта там — бият 
са. Бият са там хората. И той сега иска на адните да помогне, тоя, който видял тва няшо. 
И като го видял, че върши тва, веднага спира, казва: 

— Нали говорехме да не вършиш тия работи? Значи, да са слушаме. 

Казал: 

-- Прости ми! 

-- Сега — казва — трябва вече да са разделим. Спираме, дотука беше цялата работа... Сега 
първо дето бутнах стената. Тая стена тука има, .. На едни сираци умрял баша ни, на едни депа, а ба- 
шага закрил тука ална каса със пари. Значи, скъпоценни, злато ли, пък какво шее... И тука, сега аз го 
пооправих, тая стена, и те като пораснат, ше доат да го ремонтират. изкарват тая каса, Тва е башинна по- 
мощ, ше почнат да го използват... Второ, там детето, дето го заклах, дето му отрязахме главата. Тва 
дете ше стане един разбойник, който много ора ше теглят. И той, като върши лоши работи, на дру- 
гия свят ше баде във ада. (...) Аз го очистих тука, обаче от тука отиде във рая вече. Тва малко бебче, 
тва нема гряшка сега. А иначе много хора шяли да теглят от него. Във място тогаа да го бесят, да го уби- 
ват, да си създаде поколение да теглят със нега, аз тука... По-добре, тука вече отива във рая. Трето, 
дето са качи ти тука на тая стълба. Тая стълба е моя. Целия свят, вижлаш какво нящо, океани, всичко ста- 
ва, като на тепсия са явява така. Аз съм — казал — Хзър Алейссалям, тая работа аз дето върша, ти 
не можеш да я вършиш, ти не я разбираш. Затва — казал — вече е вряме да си са разделим. 

И край на преставлението! 


22. ТУ. 1983 г. Асен Якимов Тенекеджиев, 
с. Жълтуша, Ардинско род. 1912 г., основно образование 
С. Б: 

